CELEX: 62014TN0316
Language: ro
Date: 2014-05-01 00:00:00
Title: Cauza T-316/14: Acțiune introdusă la 1 mai 2014 – PKK/Consiliul

28.7.2014   
            
            
               RO
            
            
               Jurnalul Oficial al Uniunii Europene
            
            
               C 245/22
            
         Acțiune introdusă la 1 mai 2014 – PKK/Consiliul
   (Cauza T-316/14)
   2014/C 245/30
   Limba de procedură: engleza
   
      Părțile
   
   
      Reclamant: Kurdistan Workers’ Party (PKK) (reprezentanți: A. van Eik, T. Buruma și M. Wijngaarden, lawyers)
   
      Pârât: Consiliul Uniunii Europene
   
      Concluziile
   
   Reclamantul solicită Tribunalului:
   
               —
            
            
               anularea Regulamentului de punere în aplicare (UE) nr. 125/2014 al Consiliului (1), în măsura în care acesta privește PKK (cunoscut și sub denumirea de KADEK și Kongra-GEL);
            
         
               —
            
            
               declararea inaplicabilității Regulamentului (CE) nr. 2580/2001 (2) în privința PKK (cunoscut și sub denumirea de KADEK și Kongra-GEL);
            
         
               —
            
            
               în subsidiar, stabilirea unei măsuri mai puțin restrictive decât menținerea pe listă;
            
         
               —
            
            
               obligarea pârâtului la plata cheltuielilor de judecată.
            
         
      Motivele și principalele argumente
   
   În susținerea acțiunii, reclamantul invocă opt motive.
   
               1.
            
            
               Primul motiv întemeiat pe nevaliditatea Regulamentului de punere în aplicare (UE) nr. 125/2014 al Consiliului în măsura în care acesta privește PKK și/sau inaplicabilitatea Regulamentului (CE) nr. 2580/2001, ca urmare a nerespectării dreptului în materia conflictelor armate.
            
         
               2.
            
            
               Al doilea motiv întemeiat pe nevaliditatea Regulamentului de punere în aplicare (UE) nr. 125/2014 al Consiliului în măsura în care acesta privește PKK, întrucât PKK nu poate fi calificat drept „organizație teroristă” în sensul articolului 1 alineatul (3) din Poziția comună 2001/931/PESC a Consiliului (3).
            
         
               3.
            
            
               Al treilea motiv întemeiat pe nevaliditatea Regulamentului de punere în aplicare (UE) nr. 125/2014 al Consiliului în măsura în care acesta privește PKK, întrucât nu s-a adoptat nicio decizie de către o autoritate competentă, astfel cum impune articolul 1 alineatul (4) din Poziția comună 2001/931/PESC a Consiliului.
            
         
               4.
            
            
               Al patrulea motiv întemeiat pe nevaliditatea Regulamentului de punere în aplicare (UE) nr. 125/2014 al Consiliului în măsura în care acesta privește PKK, întrucât decizia se bazează pe informații obținute prin tortură sau prin rele tratamente, astfel încât sunt încălcate drepturile omului, nu se respectă principiile fundamentale și nu se promovează aplicarea acestora în conformitate cu articolul 51 din Carta drepturilor fundamentale.
            
         
               5.
            
            
               Al cincilea motiv întemeiat pe nevaliditatea Regulamentului de punere în aplicare (UE) nr. 125/2014 al Consiliului în măsura în care acesta privește PKK, întrucât Consiliul nu a efectuat o revizuire adecvată a listei, astfel cum impune articolul 1 alineatul (6) din Poziția comună 2001/931/PESC a Consiliului.
            
         
               6.
            
            
               Al şaselea motiv întemeiat pe nevaliditatea Regulamentului de punere în aplicare (UE) nr. 125/2014 al Consiliului în măsura în care acesta privește PKK, deoarece decizia nu îndeplinește cerințele de proporționalitate și de subsidiaritate.
            
         
               7.
            
            
               Al şaptelea motiv întemeiat pe nevaliditatea Regulamentului de punere în aplicare (UE) nr. 125/2014 al Consiliului în măsura în care acesta privește PKK, întrucât nu este îndeplinită obligația de motivare prevăzută la articolul 296 TFUE.
            
         
               8.
            
            
               Al optulea motiv întemeiat pe nevaliditatea Regulamentului de punere în aplicare (UE) nr. 125/2014 al Consiliului în măsura în care acesta privește PKK, întrucât încalcă dreptul său la apărare și la o protecție jurisdicțională efectivă.
            
         
      (1)  Regulamentul de punere în aplicare (UE) nr. 125/2014 al Consiliului din 10 februarie 2014 privind punerea în aplicare a articolului 2 alineatul (3) din Regulamentul (CE) nr. 2580/2001 privind măsuri restrictive specifice îndreptate împotriva anumitor persoane și entități în vederea combaterii terorismului și de abrogare a Regulamentului de punere în aplicare (UE) nr. 714/2013 (JO L 40, p. 9)
   
      (2)  Regulamentul (CE) nr. 2580/2001 al Consiliului din 27 decembrie 2001 privind măsuri restrictive specifice îndreptate împotriva anumitor persoane și entități în vederea combaterii terorismului (JO L 344, p. 70, Ediție specială, 18/vol. 01, p. 169)
   
      (3)  Poziția comună a Consiliului din 27 decembrie 2001 privind aplicarea de măsuri specifice pentru combaterea terorismului.